2011-ben a 16. helyet érték el. 2012-ben az első elődöntő megnyerése után a döntőben a 2. helyen végeztek; a következő 4 évben is ott voltak a legjobb 10 között (2013-ban ötödikek, 2014-ben hetedikek, 2015-ben másodikak, 2016-ban megnyerték a nézői szavazást, az új szavazási rendszer bevezetésének következtében azonban végül a harmadik helyen végeztek). 2017-ben az ukrán hatóságok kitiltották három évre Ukrajnából az orosz versenyzőt, Julia Samoylovát és az EBU több lehetőséget is felajánlott, de az orosz műsorsugárzó végül visszalépett a versenytől. 2018-ban az énekesnő új lehetőséget kapott, hogy képvisje az országot, akinek nem sikerült bejutnia a döntőbe, így az oroszok legrosszabb eredményét szerezte meg. 2019-ben ismét egy visszatérő előadó indult Oroszország színeiben Sergey Lazarev személyében, aki csak úgy, mint 2016-ban, ismét harmadik helyen végzett.